ડોલર સામે રૂપિયો નબળો પડતાં અને વૈશ્વિક સ્તરે સોના અને ચાંદીના ભાવમાં આવેલા સુધારા પાછળ સ્થાનિકમાં પણ તેમાં મજબૂતાઈ જોવા મળી હતી. અમદાવાદમાં સોનું 10 ગ્રામે Rs 100 વધીને 31,850ની સપાટીએ રહ્યું હતું તો ચાંદી પણ Rs 300 વધીને Rs 40,500ના સ્તરે બંધ રહી હતી. અમેરિકન કરન્સી સામે ભારતીય ચલણમાં 20 પૈસાનો ઘટાડો જોવાઇ 67.12ની સપાટીએ બંધ રહ્યો હતો. રિઝર્વ બેન્ક ઓફ ઇન્ડિયાએ વ્યાજદરમાં વધારો કર્યા બાદ રૂપિયામાં જોવાયેલો સુધારો અટક્યો હતો.